ตอนนี้ลูกอายุ 2 ขวบ 5 เดือนค่ะ ท้องเสีย ถ่ายวันละ 2-3 รอบ โดยก่อนหน้านี้ มีอาการไม่สบาย มีไข้สูง แต่ไม่มีท้องเสีย นอนโรงพยาบาล บอกน้องติดเชื้อแบคทีเรียในเลือด ให้กินยาฆ่าเชื้อ แล้วนอนที่โรงพยาบาล วันแรก ไม่มีอาการท้องเสีย วันที่ 2-3 ท้องเสีย ถ่ายบอย แต่ไม่มีอาการอะไรเลย ร่าเริงปกติ ให้กลับบ้านได้ ให้ยาฆ่าเชื้อมากิน ก็กินจนครบตามที่บอก แต่อาการท้องเสียก็ยังไม่หาย จะเป็นอะไรหรือเปล่าค่ะ ?
สวัสดีค่ะ ผู้ป่วยที่มีภาวะติดเชื้อในทางเดินอาหารท้องเสียอาจพบว่าเยื่อบุผิวที่ผนังลำไส้มีการอักเสบ การดูดซึมอาหารบางชนิดจะลดลง แต่อาการโดยรวมจะดูดีขึ้น ร่าเริง ไม่งอแง ทานได้ ไม่อาเจียน ควรเลือกอาหารอ่อนที่ปรุงสุกใหม่ เช่น โจ๊ก ข้าวต้ม น้ำซุป ขนมปัง ช่วยให้ลำไส้ดูดซึมง่ายขึ้น แต่ถ้าผู้ป่วยยังคงถ่ายบ่อย ปริมาณมาก เพลีย ซึม ควรไปพบแพทย์เพื่อประเมินภาวะแทรกซ้อนจากการติดเชื้อหรือผลข้างเคียงจากการใช้ยาปฏิชีวนะค่ะ ขอให้อาการดีขึ้นค่ะ